

**VALSTYBĖS ĮMONĖ**

**VALSTYBINIŲ MIŠKŲ URĖDIJA**

**ATVIRO KONKURSO NR.PU-863/2025 SPECIALIOSIOS SĄLYGOS**

Tarptautinis pirkimas

**DARBO APRANGOS (MARŠKINIŲ) SIUVIMO PASLAUGŲ PIRKIMAS**

Vilnius 2025

**TURINYS**

[1. BENDROSIOS NUOSTATOS 3](#_Toc485889551)

[2. PASIŪLYMŲ PATEIKIMO, SUSIPAŽINIMO SU PASIŪLYMAIS TERMINAI 3](#_Toc485889552)

[3. PIRKIMO DOKUMENTŲ PAAIŠKINIMAS IR PATIKSLINIMAS](#_Toc485889555) 3

[4. REIKALAVIMAI TIEKĖJŲ KVALIFIKACIJAI](#_Toc485889556) 3

[5. PIRKIMO OBJEKTAS](#_Toc485889557) 3

[6. REIKALAVIMAI PASIŪLYMŲ RENGIMUI IR PATEIKIMUI](#_Toc485889563) 4

[7. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS 4](#_Toc485889570)

[8. PASIŪLYMĄ SUDARANTYS DOKUMENTAI 4](#_Toc485889571)

[9. PASIŪLYMŲ VERTINIMAS IR PALYGINIMAS 4](#_Toc485889572)

[10. SUTARTIES NUOSTATOS 5](#_Toc485889573)

[11. PRIEDAI 5](#_Toc485889574)

# **BENDROSIOS NUOSTATOS**

1.1. VĮ „Valstybinių miškų urėdija“ (toliau – **VMU**) atlieka viešąjį **tarptautinį pirkimą** atviro konkurso būdu (toliau – **Pirkimas/pirkimas**) ir numato įsigyti **darbo aprangos (marškinių) siuvimo paslaugas** (toliau – **Pirkimo objektas**). Pirkimui taikomos šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos prie Pirkimo dokumentų.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su pirkimo procedūromis, kontaktai nurodyti skelbime apie Pirkimą.

1.3. Ši pirkimo procedūra atliekama, siekiant sudaryti Pirkimo–pardavimo sutartį (toliau – **Pirkimo sutartis** arba **Sutartis**).

1.4. Pirkimo sutartis bus sudaroma su VMU.

1.5. Pirkimas nevykdomas per CPO, nes CPO kataloge tokių paslaugų nėra.

# **PASIŪLYMŲ PATEIKIMO, SUSIPAŽINIMO SU PASIŪLYMAIS TERMINAI**

2.1. Pasiūlymą reikia pateiktine vėliau kaip **iki datos ir laiko nurodyto skelbime apie pirkimą**.

2.2. Susipažinimo su pasiūlymais posėdžio vieta, pradžios data, valanda ir minutė nurodyta **skelbime apie Pirkimą.** **Susipažinimo su pasiūlymais posėdyje tiekėjai dalyvauti negali**.Susipažinimo su pasiūlymais procedūra vykdoma Lietuvos Respublikos viešųjų pirkimų įstatymo (toliau – Viešųjų pirkimų įstatymas) 44 straipsnyje nustatyta tvarka.

# **PIRKIMO DOKUMENTŲ PAAIŠKINIMAS / PATIKSLINIMAS**

**3.1. Tiekėjai turi būti aktyvūs ir pateikti klausimus ir / ar prašyti paaiškinti / patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimams ir / ar prašymams, yra ribotas**.

3.2. Terminai ir tvarka, kurių laikantis tiekėjai gali prašyti paaiškinti / patikslinti Pirkimo dokumentus ir kurios laikantis VMU Pirkimo dokumentus gali paaiškinti / patikslinti savo iniciatyva, pateikiama Bendrųjų sąlygų 3 skyriuje.

3.3. VMU, atlikdama šį Pirkimą, netaiko pagreitintos procedūros.

# **REIKALAVIMAI TIEKĖJŲ KVALIFIKACIJAI**

4.1. Tiekėjas, dalyvaujantis Pirkime, turi atitikti Specialiųjų sąlygų 4 priede nurodytus reikalavimus.

4.2. **Tiekėjas pasiūlyme turi pateikti tik Europos bendrąjį viešųjų pirkimų dokumentą** (toliau – **EBVPD**).Visų tiekėjo kvalifikaciją[[1]](#footnote-1) įrodančių dokumentų bus prašoma pateikti **tik galimą laimėtoją**. Detali nurodytų dokumentų pateikimo tvarka nustatyta Bendrųjų sąlygų 7 skyriuje.

# **PIRKIMO OBJEKTAS**

5.1. Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o Pirkimo sutarties įvykdymo terminai pateikiami Sutartyje (Specialiųjų sąlygų 5 priedas).

5.2. Vadovaujantis VPĮ 28 str.1 dalimi pirkimo objektas skaidomas į du viešuosius pirkimus (kito pirkimo CVPIS Nr. 718019).

# **REIKALAVIMAI PASIŪLYMŲ RENGIMUI IR PATEIKIMUI**

6.1. Detalūs pasiūlymų rengimui ir pateikimui keliami reikalavimai pateikiami Bendrųjų sąlygų 7 skyriuje.

6.2. Pasiūlymą reikia pateikti CVP IS priemonėmis (nemokama registracija adresu, nuo 2024-12-01 https://viesiejipirkimai.lt; prisegant dokumentus atitinkamo pirkimo CVP IS paskyroje, ne vėliau kaip iki datos ir laiko nurodyto skelbime apie Pirkimą. Detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje http://vpt.lrv.lt/, skiltyje Meniu → Nauja CVP IS(aktuali nuo 2024-11-30) → Metodinė medžiaga (instrukcijos)→ Tiekėjams (skaidrės) „Kaip pateikti pasiūlymą CVP IS“. Visas pasiūlymas turi būti pateiktas ne vėliau kaip **iki datos ir laiko nurodyto skelbime apie Pirkimą (**išskyrus Specialiųjų sąlygų 8.2. punkte nurodytus dokumentus**)**. Etaloninio (pavyzdinio) marškinių (nurodytų šioje Techninėje specifikacijoje) modelio bei Specialiųjų sąlygų 8.2. punkte nurodytų dokumentų bus prašoma pateikti tik galimo laimėtojo.

**6.3. Galimas pirkimo laimėtojas, ne vėliau kaip per 90 (devyniasdešimt) kalendorinių dienų nuo pranešimo CVPIS priemonėmis gavimo dienos, turės pateikti Pirkėjui etaloninį (pavyzdinį) marškinių modelį, atitinkantį Techninėje specifikacijoje nurodytus reikalavimus bei CVP IS susirašinėjimo priemonėmis turės pateikti Specialiųjų sąlygų 8.2. punkte nurodytus dokumentus.**

# **PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

7.1. VMU nereikalauja kartu su pasiūlymu pateikti pasiūlymo galiojimo užtikrinimą patvirtinančio dokumento (kaip nustatyta Bendrųjų sąlygų 8 skyriuje), tačiau tiekėjas, VMU pareikalavus, turės sumokėti **0,5 proc.** nuo atitinkamai pirkimo objekto daliai pateiktos pasiūlymo vertės be PVM dydžio baudą, jeigu jis:

7.1.1. atšaukia arba pakeičia savo pasiūlymą pasiūlymo galiojimo laikotarpiu;

7.1.2. laimėjęs Pirkimą, vengia arba atsisako pasirašyti Sutartį per VMU nurodytą terminą;

7.1.3. vengia arba atsisako pateikti Pirkimo sutarties įvykdymo užtikrinimą ar kitą su Sutarties įsigaliojimu siejamą dokumentą per Sutartyje nustatytą terminą (jeigu tokių reikalaujama).

7.2. Kiti reikalavimai pasiūlymo galiojimo terminui ir Užtikrinimui pateikti Bendrųjų sąlygų 8 skyriuje.

# **PASIŪLYMĄ SUDARANTYS DOKUMENTAI**

**8.1. Iki pasiūlymų pateikimo termino pabaigos pasiūlyme tiekėjas turi pateikti:**

8.1.1. pasirašytą Pasiūlymo formą (Specialiųjų sąlygų 3 priedas);

8.1.2. užpildytą Prekių atitikties techninės specifikacijos reikalavimams palyginamąją lentelę (Specialiųjų sąlygų 3 priedo priedas);

8.1.3. EBVPD (Specialiųjų sąlygų 2 priedas);

8.1.4. jei pasiūlymą pateikia tiekėjų grupė, pasirašytą jungtinės veiklos sutarties kopiją;

8.1.5. Tiekėjo deklaraciją apie prekės kilmę (Specialiųjų sąlygų 7 priedas);

8.1.6. Techninės specifikacijos V dalies 8 ir 9 punkte nurodytus dokumentus;

8.1.7. Jei Pasiūlymo formą pasirašo tiekėjo vadovo įgaliotas asmuo, Tiekėjas turi pateikti tokią teisę suteikiantį pasirašytą galiojantį įgaliojimą arba kitą dokumentą.

**8.2. Galimas laimėtojas iki atskirame pranešime nurodyto termino turi pateikti:**

8.2.1. Techninės specifikacijos V dalies 6 punkte nurodytus prekės gamintojo dokumentus;

8.2.2. etaloninius (pavyzdinius) prekių modelius pagal Specialiųjų sąlygų 6.3 punktą;

8.2.3. dokumentus, pagrindžiančius, kad tiekėjas atitinka reikalavimus tiekėjų kvalifikacijai;

8.2.4. deklaraciją dėl tiekėjo atsakingų asmenų (Specialiųjų sąlygų 8 priedas).

8.3. Perkančioji organizacija, negavusi 8.1.3 – 8.1.7 punktuose nurodytų dokumentų turi teisę prašyti juos pateikti iškart neatmetant Tiekėjo pasiūlymo.

8.4. Jeigu tiekėjo pateiktas etaloninis (pavyzdinis) marškinių modelis neatitiks techninėje specifikacijoje nustatytų reikalavimų, Tiekėjo pasiūlymas bus atmetamas.

8.5. Jeigu galimas laimėtojas su prekių pavyzdžiais pateiks kitų parametrų/ar kito gamintojo prekes nei bus nurodęs užpildytoje Prekių atitikties techninės specifikacijos reikalavimams palyginamojoje lentelėje (Specialiųjų sąlygų 3 priedo priedas), ar nepateiks lentelėje nurodytų dokumentų, toks pasiūlymas bus atmetamas.

# **PASIŪLYMŲ VERTINIMAS IR PALYGINIMAS**

9.1. VMU neatmesti pasiūlymai vertinami ir palyginami kainos, kuri turi būti apskaičiuota ir nurodyta taip, kaip reikalaujama Pasiūlymo formos (Specialiųjų sąlygų 3 priedas) grafoje „Pasiūlymo kaina be PVM“, kriterijumi.

9.2. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrųjų sąlygų 11 skyriuje.

# **SUTARTIES NUOSTATOS**

10.1. Sutarties projektas pateikiamas Specialiųjų sąlygų 5 priede. Pasirašant Sutartį, pateiktos sąlygos negali būti keičiamos ar koreguojamos.

# **PRIEDAI**

1 priedas – Darbo aprangos (marškinių) siuvimo paslaugų pirkimo techninė specifikacija;

2 priedas – EBVPD;

3 priedas – Pasiūlymo forma;

4 priedas – Tiekėjų pašalinimo pagrindai;

5 priedas – Prekių sutarties projektas;

6 priedas – Bendrosios atviro konkurso sąlygos;

7 priedas – Tiekėjo deklaracija apie prekės ir sudedamųjų dalių kilmę;

8 priedas – Deklaracija dėl tiekėjų atsakingų asmenų;

9 priedas – Sutarties įvykdymo formos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. *Reikalavimai tiekėjų kvalifikacijai – Pirkimo dokumentuose keliami reikalavimai dėl pašalinimo pagrindų nebuvimo, jeigu taikytina, kvalifikacijos, kokybės vadybos sistemos ir (arba) aplinkos apsaugos vadybos sistemos standartų.* [↑](#footnote-ref-1)