Atviro konkurso Specialiųjų sąlygų 1 priedas

**DARBO APRANGOS (MARŠKINIŲ) SIUVIMO PASLAUGŲ PIRKIMO**

**TECHNINĖ SPECIFIKACIJA**

**I. SĄVOKOS. SUTRUMPINIMAI**

1. **Perkančioji organizacija/Pirkėjas** – valstybės įmonė Valstybinių miškų urėdija.

2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį.

3. **Sutartis** – Sutartis sudaroma tarp Perkančiosios organizacijos ir laimėjusio Tiekėjo 36 mėnesių laikotarpiui (skaičiuojant nuo pirkimo – pardavimo sutarties įsigaliojimo) dėl Darbo aprangos (marškinių) siuvimo paslaugų.

4. **Prekės/prekė/produktas/gaminys** – Pirkėjas šiuo pirkimu perka savo darbuotojams darbo aprangos dalį marškinius juos siuvant.

**II. PIRKIMO OBJEKTO TIKSLAI**

1. Įsigyti prekes, paslaugas kurios yra saugios, labiausiai atitinka darbuotojų darbo pobūdį. Dizainas, prekių medžiagiškumas, pagaminimo technologijos atitinka šiuolaikinės aprangos tendencijas.

2. Perkančioji organizacija siekia įsigyti Prekes, darančias kuo mažesnį poveikį aplinkai, kad Prekes teikti būtų sunaudojama kuo mažiau gamtos išteklių, todėl:

* 1. bendravimas tarp Tiekėjo ir Pirkėjo bus vykdomas tik elektroninėmis priemonėmis;
  2. visi reikiami dokumentai Pirkėjui ar Pardavėjui teikiami elektorinėmis priemonėmis;
  3. Prekės pagrindinis audinys turi atitikti reikalavimus numatytus V dalies 9 punkte.

**III. PIRKIMO OBJEKTAS**

1. **Pirkimo objektas –** darbo apranga (marškiniai) siuvant (toliau–**Prekės)** BVPŽ kodas: pagrindinis 98393000-4

2. Pirkimo objektas skaidomas į du viešuosius pirkimus (kito pirkimo CVPIS Nr. 718019).

3. Perkančiosios organizacijos neatmesti pasiūlymai vertinami pagal ekonomiškai naudingiausio pasiūlymo kriterijų. Ekonomiškai naudingiausiu pasiūlymu laikomas ***mažiausios kainos pasiūlymas***.

4. Pasiūlymuose nurodytos kainos vertinamos eurais.

**IV. PIRKIMO OBJEKTO SUDĖTIS (DALYS)**

1. Pirkimo objekto kiekis (nurodytas kiekis bendrai moteriškų ir vyriškų modelių gaminių).

2. Moteriškų modelių prekių kiekis sudaro preliminariai 25 proc. viso 1 lentelėje nurodyto Prekių kiekio.

1 lentelė

|  |  |
| --- | --- |
| Prekės pavadinimas | Preliminarus kiekis, vnt.  *\*Naudojamas tik pasiūlymų vertinimui* |
| Marškiniai ilgomis rankovėmis (vyriški, moteriški) | 14 650 |

*\*Pirkime nurodytas prekių kiekis, kuris skirtas pasiūlymų palyginimui**.* *Perkančioji organizacija neįsipareigoja užsakyti viso kiekio prekių, prekės bus perkamos pagal poreikį iki maksimalios sutarties išpirkimo vertės arba sutarties termino pabaigos (perkančioji organizacija įsipareigoja išpirkti ne mažesnį kaip 50 proc. visos Sutarties kainos).*

* + 1. **BENDRIEJI REIKALAVIMAI**

1. Marškiniai turi atitikti šios techninės specifikacijos reikalavimus ir Pirkėjo turimą pavyzdį. Esant neatitikimams tarp Pirkėjo turimo pavyzdžio ir techninės specifikacijos, pirmenybė teikiama techninės specifikacijos reikalavimams. Marškiniai moterims turi būti sukonstruoti atsižvelgiant į moterų figūrą.

2. Marškiniai turi būti pasiūti iš medžiagų, atitinkančių techninėje specifikacijoje nurodytus reikalavimus. Pagrindinio audinio techninės charakteristikos nurodytos 3 lentelėje.

3. Marškinių dydžiai pateikti 2 lentelėje.

2 lentelė

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Dydis (vyriški marškiniai)** | **XS** | **S** | **M** | **L** | **XL** | **XXL** | **3XL** | **4XL** | **5XL** |
| Krūtinės apimtis (cm) | 90 | 94-98 | 98-102 | 106 | 110-114 | 114-118 | 122-126 | 126-130 | 134-138 |
| Juosmens apimtis (cm) | 78 | 82-86 | 86-90 | 94 | 98-104 | 104-110 | 116-122 | 122-128 | 134-140 |
| Nugaros ilgis (cm) | 61 | 62-63 | 63-64 | 65 | 66-67 | 67-68 | 69-70 | 71-71 | 72-73 |
| **Dydis (moteriški marškiniai)** | **XS** | **S** | **M** | **L** | **XL** | **XXL** | **-** | **-** | **-** |
| Krūtinės apimtis (cm) | 86 | 86-90 | 94 | 98-102 | 102-106 | 110-114 | - | - | - |
| Juosmens apimtis (cm) | 66 | 66-70 | 74 | 78-82 | 82-86 | 90-94 | - | - | - |
| Klubų apimtis (cm) | 92 | 92-96 | 100 | 104-108 | 108-112 | 116-120 | - | - | - |
| Nugaros ilgis (cm) | 58 | 58-59 | 60 | 61-62 | 62-63 | 64-65 | - | - | - |

4. Marškiniai siuvami pagal Pirkėjo pateiktą dydžių skalę. Esant poreikiui, Pirkėjas gali pareikalauti pasiūti nestandartinių dydžių, neviršijant 5 proc. nuo užsakyto kiekio.

**5. Galimas pirkimo laimėtojas, ne vėliau kaip per 90 (devyniasdešimt) kalendorinių dienų nuo pranešimo CVPIS priemonėmis gavimo dienos, turės pateikti Pirkėjui etaloninį (pavyzdinį) marškinių (nurodytų šioje Techninėje specifikacijoje) modelį, atitinkantį šioje Techninėje specifikacijoje nurodytus reikalavimus:**

**5.1. Pirkėjui raštu patvirtinus apie Teikėjo pateikto modelio tinkamumą, šis modelis bus laikomas etalonu. Etalonas negrąžinamas tiekėjui. Pagal jį bus tikrinamos laimėjusio tiekėjo sutarties vykdymo metu tiekiamos prekės.**

6. Galimas pirkimo laimėtojas kartu su etaloniniu marškinių pavyzdžiu CVPIS susirašinėjimo priemonėmis turi pateikti objektyvius įrodymus (pvz.: gamintojo techninius dokumentus, bandymų ataskaitas, bandymų protokolus arba kitus lygiaverčius įrodymus), kurie patvirtina, kad prekės atitinka nustatytus reikalavimus. **Gamintojo techniniuose dokumentuose, bandymų ataskaitose, bandymų protokoluose privalomi šie duomenys – tikslus įstaigos pavadinimas, objekto identifikavimas, nustatomo rodiklio pavadinimas, bandymo metodas, nustatyto rodiklio reikšmė, Atsakingo asmens pavardė ir parašas. Bandymų metodai ir rodiklių reikšmės turi atitikti 3 lentelėje nurodytus bandymų metodus bei rodyklių reikšmes.**

7. Jei šioje techninėje specifikacijoje nurodyta konkreti prekė, gamintojas ar tiekimo šaltinis, gamybos procesas, prekės ženklas, patentas, kilmės šalis, tai laikoma, kad jie tik orientaciniai ir konkurso dalyvis gali teikti savo savybėmis lygiavertes prekes (medžiagas).

8. Gaminių gamyboje turi būti įdiegta ir veikianti kokybės vadybos sistema pagal ISO 9001 arba lygiavertį standartą. Lygiaverčiu standartu laikomas toks standartas, kurio reikalavimai pilnai atitinka arba viršija ISO 9001 standarto reikalavimus. Konkurso dalyvis turi pateikti gamintojui išduoto ISO 9001 ar lygiaverčio sertifikato kopiją. Sertifikatas turi būti išduotas sertifikavimą atliekančios institucijos. Sertifikatas turi galioti pasiūlymo pateikimo metu bei per visą prekių tiekimo laikotarpį. Jei tiekėjo turimas sertifikato galiojimas baigiasi anksčiau negu prekių tiekimo laikotarpis, tiekėjas privalo pratęsti turimą sertifikatą (įsigyti naują) ir pateikti jį perkančiai organizacijai.

9. Pagrindinis audinys turi atitikti I tipo ekologinio ženklo reikalavimus pagal standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“ ir yra paženklintas I tipo ekologiniu ženklu arba kitu tiekėjo pateiktu lygiaverčiu įrodymu (pvz., EU Ecolabel, Nordic Swan, Blue Angel, El Distintiu, Milieukeur, Österreichisches Umweltzeichen, NF Environnement, The Hungarian Eco-label, Polish Eco Mark-Znak EKO arba kitu I tipo ekologiniu ženklu).

Tiekėjas privalo pateikti atitiktį šiems reikalavimams įrodantį dokumentą: (ekologinis ženklas *European Ecolabel* arba EMAS, Tarptautinės tyrimų ir kontrolės tekstilės ekologijos srityje asociacijos ekologinis ženklas OEKO-TEX® STANDARD 100 arba gamintojo techniniai dokumentai, arba paskelbtosios (notifikuotos) institucijos atliktų bandymų protokolas, arba kiti lygiaverčiai įrodymai, išduoti kitose valstybėse narėse įsteigtų nepriklausomų įstaigų.)

10. Jeigu Pirkėjui kyla pagrįstų abejonių dėl gaminio ar medžiagų charakteristikų ar kokybinių rodiklių, jis turi teisę atlikti nepriklausomą pateiktų pavyzdžių tyrimą pasirinktoje akredituotoje laboratorijoje. Pirkimo dalyvis privalo pateikti tiek pavyzdžių, kiek reikalinga kontroliniams tyrimams atlikti. Kontrolinių tyrimų rezultatai neginčijami ir laikomi galutiniais. Konkurso dalyvio pasiūlymas atmetamas, kaip neatitinkantis techninės specifikacijos, jeigu bent vienas iš kontrolinių tyrimų rezultatų yra blogesnis už techninėje specifikacijoje nurodytus minimalius reikalavimus. Jei nepriklausomos laboratorijos tyrimų rezultatai yra blogesni už tiekėjo pasiūlyme nurodytas reikšmes, Konkurso dalyvis privalo apmokėti visas dėl minėtų tyrimų Pirkėjo patirtas išlaidas.

11. **Gaminių kokybės garantijos terminas – ne trumpesnis nei 24 mėnesiai nuo perdavimo-priėmimo akto pasirašymo dienos.**

**VI. REIKALAVIMAI PREKIŲ TIEKIMUI**

1. Prekių užsakymai pateikiami elektroniniu paštu.

1. Perkančioji organizacija įsipareigoja išpirkti ne mažesnį kaip 50 proc. visos Sutarties kainos.
2. Prekės užsakomos 1 kartą per metus (minimalus užsakymas ne mažesnis kaip 3% nuo Sutarties kainos) į pirkėjo sandėlį adresu: VĮ Valstybinių miškų urėdija, Romainių g. 18, Kaunas LT-47327. Užsakyme nurodomi tikslūs Prekių kiekiai ir Prekių tipai.
3. Sutarties vykdymo metu Prekės turi būti pagamintos/pasiūtos ir perduotos Pirkėjui nurodytu adresu ne vėliau kaip per 120 (šimtą dvidešimt) kalendorinių dienų nuo užsakymo pateikimo el. paštu dienos.

**VII. MODELIO APRAŠYMAS IR TECHNINIAI REIKALAVIMAI**

1.Marškiniai siuvami iš medvilninio languoto rašto audinio. Audinio techninės charakteristikos pateiktos 3 lentelėje.

Languoto rašto raportas:

Metmenys: 12 siūlų baltos spalvos + 12 siūlų chaki spalvos

Ataudai : 7 siūlai baltos spalvos + 7 siūlai chaki spalvos

2. Chaki spalvos kodas pagal PANTONE - TPX 16-0726

3. Marškinių apykaklė atverčiama, su atskirai kirpta stove.

3.1 Apykaklė su stove, po kurios eina apykaklės atvartai.

3.2. Stovės kraštai užapvalinti.

3.3. Apykaklės kraštas nupeltakiuotas 5÷6 mm atstumu nuo krašto.

4. Marškinių priekinės puselės kerpamos iš vienos detalės.

5. Dešinės priekio puselės kraštas su 2,5-3,0 cm pločio palanka.

6. Ant kairės puselės krašto suformuota užsegimo juostelė. Užsegimo juostelė pakietinta flizelinu.

7. Ant kairės marškinių puselės krūtinės aukštyje prisiūta uždėtinė kišenė.

7.1. Kišenės apatiniai kampai nukirsti 45o kampu.

7.2. Kišenės viršutinis kraštas apsiūtas papildoma 2,5 (±0,2) cm pločio juostele.

8. Marškinių nugara su atskirai kirpta dviguba papete ir dviem klostėmis menčių srityje.

9. Rankovės statytos, sukirptos iš vienos detalės, su skeltukais ir rankogaliais.

9.1. Rankovių apatinėje dalyje (iki rankogalių prisiuvimo siūlės) suformuotos klostės.

9.2. Rankovės skeltuko viršutinis kraštas apsiūtas juostele, skeltuko apatinis kraštas palenktas.

9.3. Rankogaliai pakietinti, užsegami dviem sagomis.

10. Marškinių apačia su 8-10 mm pločio palanka, nusiūta uždara siūle. Marškinių apačia iš priekio ir iš nugaros pailginta.

11. Ant priekinės marškinių puselės, iš vidinės pusės, prisiūta atsarginė saga.

12. Siūlės turi būti nupeltakiuotos pagal eskizus. Siuvimo siūlai turi būti iš poliesterio, neblunkantys, jų spalva deranti prie pagrindinio audinio spalvos.

**VIII. BENDRIEJI KOKYBĖS REIKALAVIMAI**

1. Gaminio estetinė išvaizda ir siuvimo kokybė turi atitikti bendrus šios kategorijos gaminiams keliamus reikalavimus:

* 1. Gaminyje neleidžiami detalių atspalviai.
  2. vizualiai apžiūrint gaminį bei siūlinius sujungimus, neturi būti bangavimosi, raukšlėtumo, praleistų dygsnių ar nutrūkusių siūlų, detalių sutraukimo, kraštų iškreivinimo, siūlių pločio nevienodumo, peltakių iškreivinimo, dygsnių sutankėjimo, išretėjimo ar praleidimo ir pan.;
  3. gaminys privalo būti simetriškas;
  4. visi gaminio apdailos elementai turi būti pasiūti kokybiškai ir tvarkingai;
  5. detalių susiuvimo siūlės, visi peltakiai turi būti lygūs, neleidžiamas jų kreivumas. Visos siūlės turi būti tinkamai užtvirtintos, užtvirtinimai neturi ardytis;
  6. gaminys turi būti tinkamai išvalytas nuo siūlų likučių (siūlių užbaigimo ir užtvirtinimo vietose, detalių sujungimo vietose neturi būti palikta neapkirptų siūlų galiukų ir t.t.);
  7. siuvimo siūlų storis ir dygsnių tankumas turi užtikrinti siūlių stiprumą.

**IX**. **GAMINIŲ ŽENKLINIMAS IR PAKAVIMAS**

1. Gaminiai ženklinami dviejų rūšių etiketėmis – vidine ir išorine pusėse.

1.1. Vidinė etiketė, kurioje turi būti nurodyta: tiekėjo pavadinimas (ir ženklas), gaminio pavadinimas, gaminio dydis, pagrindinio audinio sudėtis, priežiūros ženklai (pagal standartą LST EN ISO 3758:2005), pagaminimo data (metai, mėnuo). Etiketė turi būti įsiūta marškinių viduje į kairės pusės šoninę siūlę.

1.2. Išorinė etiketė, kurioje turi būti nurodyta: tiekėjo pavadinimas, pilnas gaminio pavadinimas, gaminio dydis, pagaminimo data. Etiketė lipduko pavidalu turi būti priklijuota prie įpakavimo maišelio.

**pagrindinio audiniO Techninės charakteristikos**

3 lentelė

|  |  |  |  |
| --- | --- | --- | --- |
| **Eil.**  **Nr.** | **Rodiklio pavadinimas,**  **dimensija** | **Rodiklio reikšmė** | **Bandymų metodo žymuo** |
|  | Pluoštinė sudėtis, % | medvilnė 100 % | Nurodyti |
|  | Audinio apdribimo technologija | „wrinkle-free“ „non-iron“ arba lygiavertė | Nurodyti |
|  | Paviršinis tankis, g/m2 | 145±10 | LST ISO 3801 (ISO 3801) arba lygiavertis |
|  | Didžiausioji (trūkimo) jėga, N | Metmenys ≥ 500  Ataudai ≥ 300 | LST EN ISO 13934-1 (ISO 13934-1) arba lygiavertis |
|  | Laidumas orui (esant 100 Pa slėgiui), mm/s | ≥ 200 | LST EN ISO 9237 (ISO 9237 ) arba lygiavertis |
|  | Siūlų atsparumas slydimui, esant 60N jėgai | Metmenys ≤ 3  Ataudai ≤ 3 | LST EN ISO 13936-2 (ISO 13936)  arba lygiavertis |
|  | Matmenų pokyčiai po skalbimo prie 40 ºC, % | Metmenys ≤ ±3,0  Ataudai ≤ ± 3,0 | LST EN ISO 5077 (ISO 5077)  LST EN ISO 6330 (ISO 6330)  arba lygiaverčiai |
|  | Nudažymo atsparumai, balais:  - vandeniui  - skalbimui prie 400C  - prakaitui  - organiniams tirpikliams  - sausai trinčiai  - šlapiai trinčiai  - lyginimui (drėgnam) | ≥ 4  ≥ 4  ≥ 4  ≥ 4  ≥ 3  ≥ 3  ≥ 4 | LST EN ISO 105 – E01  LST EN ISO 105 – C06  LST EN ISO 105 – E04  LST EN ISO 105 – X05  LST EN ISO 105 – X12  LST EN ISO 105 – X12  LST EN ISO 105 – X11  arba lygiaverčiai |

**MARŠKINIŲ BAZINIO DYDŽIO L PAGRINDINIŲ MATMENŲ LENTELĖ**

4 lentelė

|  |  |  |  |
| --- | --- | --- | --- |
| **Žymėjimas eskizuose** | **Matavimo vieta** | **Matmens reikšmė (cm)** | **Leistina paklaida**  **( ± cm)** |
|  | Apykaklės ilgis | 42,4 | 0,5 |
|  | Krūtinės apimtis | 119 | 0,5 |
|  | Liemens apimtis | 113 | 0,5 |
|  | Apačios apimtis | 117 | 0,5 |
|  | Nugaros plotis | 49,5 | 0,5 |
|  | Petelio ilgis | 16,8 | 0,5 |
|  | Nugaros ilgis | 81,5 | 0,5 |
|  | Rankovės ilgis | 67,5 | 0,5 |
|  | Rankovės plotis (per dvigalvį žąsto raumenį) ½ | 23 | 0,5 |
|  | Rankogalio ilgis | 25,5 | 0,5 |

**MARŠKINIŲ BAZINIO DYDŽIO (L) PASTOVIŲ MATMENŲ LENTELĖ**

5 lentelė

|  |  |  |  |
| --- | --- | --- | --- |
| **Žymėjimas eskizuose** | **Matavimo vieta** | **Matmens reikšmė (cm)** | **Leistina paklaida**  **( ± cm)** |
| 1a | Užsegimo juostelės plotis | 3,5 | 0,3 |
| 1b | Kišenės aukštis | 13,0 | 0,5 |
| 1c | Kišenės plotis | 13,0 | 0,5 |
| 1d | Kišenės viršutinio krašto apsiuvo plotis | 2,5 | 0,2 |
| 2a | Rankogalio plotis | 7,0 | 0,3 |
| 4a | Apykaklės atvarto plotis, matuojamas per vidurį iš nugaros pusės | 4,0 | 0,3 |
| 4b | Stovės plotis, matuojamas per vidurį iš nugaros pusės | 3,5 | 0,3 |

MARŠKINIAI

**A front and back view of a long sleeved shirt

Description automatically generated**